ORDE do 12 de abril de 2010 pola que se aproban as bases reguladoras e a convocatoria da III edición dos premios a procesos de implantación ou desenvolvemento da Axenda 21 Escolar de Galicia en centros educativos de ensino público non universitario para o curso 2009-2010.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 20/04/2010

Convivir coma cidadáns nunha sociedade complexa e dinámica require a introdución do concepto de sustentabilidade desde unha perspectiva temporal, global e igualitaria. A sustentabilidade depende das variables económicas, pero tamén, e cada vez máis, das variables sociais, soportadas todas elas polos recursos naturais, cada vez máis ameazados.
Coa finalidade de introducir o concepto de sustentabilidade no ensino formal, a Consellería de Medio Ambiente, Territorio e Infraestruturas, en coordinación coa Consellería de Educación e Ordenación Universitaria, puxo en marcha o programa Axenda 21 Escolar de Galicia (A21EG), que ten como obxectivo desenvolver o concepto de sustentabilidade no ámbito do ensino formal a través da participación e implicación de todos os membros da comunidade escolar.
O desenvolvemento deste proxecto, baseado na participación activa e na colaboración de toda a comunidade escolar, posibilitará unha aprendizaxe de actitudes, valores e comportamentos socioambientais.
A Axenda 21 Escolar de Galicia aspira a realizar cambios profundos mediante a concienciación dos estudantes, o fomento da súa participación activa no análise de problemas, a elaboración de propostas, a análise e discusión de realidades complexas e cambiantes, contextualizando a aprendizaxe no seu propio contorno e considerando ao alumno como parte activa e, polo tanto, responsable na súa sociedade.
Con estas premisas, a Axenda 21 Escolar de Galicia trata de impulsar nos centros educativos as seguintes accións:
-Fomentar a participación activa do alumnado e de toda a comunidade educativa na análise e elaboración de propostas e problemáticas concretas.
-Procurar que as estruturas orgánicas faciliten a participación de distintos departamentos e a interdisciplinariedade das materias.
-Fomentar nos currículos das materias unha análise crítica que aborde situacións complexas.
Co obxecto de recoñecer e premiar aqueles centros educativos públicos non universitarios que traballan a prol do desenvolvemento sustentable e serven como exemplo ao noso tecido educativo, a Consellería de Medio Ambiente, Territorio e Infraestruturas convoca a III edición dos premios a procesos de implantación ou desenvolvemento da Axenda 21 Escolar de Galicia en centros educativos públicos, como estímulo para animar a estes centros con sede na Comunidade Autónoma de Galicia a iniciar e a continuar no camiño das boas prácticas e da introdución da sustentabilidade na súa práctica educativa.
Polo exposto, no uso das atribucións que me confire o artigo 34.6º da Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo 1º.-Obxecto.
O obxecto desta orde é establecer as bases reguladoras aplicables á concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios e proceder á convocatoria da súa terceira edición para o curso 2009-2010.
Artigo 2º.-Obxecto e finalidade da concesión destes premios.
Os premios convocados mediante esta orde teñen por obxectivo recoñecer publicamente e recompensar a implementación do desenvolvemento sustentable no ámbito do ensino público non universitario.
Artigo 3º.-Número e contía dos premios.
1. Poderanse outorgar, nesta convocatoria, ata 45 premios aos mellores procesos de implantación ou desenvolvemento da Axenda 21 Escolar de Galicia durante o curso académico 2009/2010.
2. Concederanse un máximo de 10 premios de 1.200 euros, 11 premios de 1.000 euros e 24 premios de 500 euros, en función da puntuación outorgada á memoria do proceso de implantación (anexo II) de acordo cos criterios indicados no artigo 13º.
3. Os premios poderanse declarar desertos.
Artigo 4º.-Financiamento.
1. Os premios obxecto desta convocatoria aboaranse con cargo á partida orzamentaria 07.06.541.E.640.5, dos orzamentos xerais da Comunidade Autónoma de Galicia para o ano 2010, cuxo importe ascende a trinta e cinco mil euros (35.000 ).
2. O pagamento destes premios estará suxeito a retención fiscal, de conformidade coa lexislación aplicable nesta materia.
Artigo 5º.-Xestión.
A xestión dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios farase de acordo cos principios recollidos no punto segundo do artigo 5 da Lei 9/2007, do 13 de xuño, de subvencións de Galicia.
Artigo 6º.-Procedemento de concesión.
A concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios tramitarase en réxime de concorrencia competitiva.
Artigo 7º.-Beneficiarios.
1. Terán a condición de beneficiarios destes premios os centros educativos públicos non universitarios, dependentes da consellería con competencias en materia de educación.
2. Non se poderá obter a condición de beneficiario cando concorra algunha das circunstancias indicadas no punto segundo do artigo 10 da Lei 9/2007, do 13 de xuño, de subvencións de Galicia. A xustificación de non estar incurso nas prohibicións para obter a condición de beneficiario farase mediante declaración responsable que se axustará ao modelo normalizado recollido no anexo IV.
Artigo 8º.-Obrigas dos beneficiarios.
1. Os beneficiarios dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios deberán cumprir coas obrigas sinaladas no artigo 11 da Lei 9/2007, do 13 de xuño e, de xeito especial, deberán de xustificar o cumprimento do obxectivo que motivou a concesión destes premios.
2. Os beneficiarios están obrigados a facilitar toda a información que lles sexa requirida pola Intervención Xeral da Comunidade Autónoma de Galicia, o Tribunal de Contas e o Consello de Contas no exercicio das súas funcións de fiscalización e control do destino destes premios.
Artigo 9º.-Solicitudes.
1. As solicitudes para participar na convocatoria dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios, durante o curso 2009-2010, axustarán o seu contido ao modelo normalizado recollido no anexo I desta orde.
2. As solicitudes dirixiranse ao Conselleiro de Medio Ambiente, Territorio e Infraestruturas e presentaranse no rexistro xeral desta consellería ou en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
3. De conformidade co establecido no artigo 20.3º da Lei 9/2007, do 13 de xuño, de subvencións de Galicia, a presentación das solicitudes comportará a autorización ao órgano xestor para solicitar as certificacións que deba emitir a Axencia Estatal da Administración Tributaria, a Tesouraría Xeral da Seguridade Social e a Consellería de Facenda.
Non obstante, o solicitante poderá denegar expresamente a devandita autorización en cuxo caso virá obrigado a presentar, xunto coa súa solicitude, os devanditos certificados.
Non obstante, o solicitante poderá denegar expresamente a dita autorización en cuxo caso deberá de presentar, xunto coa solicitude, unha declaración responsable de atoparse ao día do cumprimento das súas obrigas tributarias e fronte á Seguridade Social e non ter pendentes ningunha débeda coa Xunta de Galicia, que axustará o seu contido ao modelo normalizado recollido no anexo IV desta orde.
Artigo 10º.-Documentación que se ten que xuntar á solicitude.
Á solicitude para participar na convocatoria dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios deberase xuntar, en todo caso, a seguinte documentación:
a) Memoria do proceso de implantación ou o desenvolvemento da Axenda 21 Escolar de Galicia durante o curso 2009/2010 que axustará o seu contido ao modelo normalizado recollido no anexo II desta orde.
b) Declaración sobre outras axudas solicitadas ou concedidas polas distintas administracións públicas para a realización do mesmo proxecto, que axustará o seu contido ao modelo normalizado recollido no anexo III desta orde.
c) Declaración de non estar incurso en ningunha das causas sinaladas no artigo 10.2º da Lei 9/2007, do 13 de xuño, de subvencións de Galicia, que axustará o seu contido ao modelo normalizado recollido no anexo IV desta orde.
d) No caso de que na solicitude non se autorice á Consellería de Medio Ambiente, Territorio e Infraestruturas para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a consellería competente en materia de Facenda da Xunta de Galicia, deberá de presentar unha declaración responsable, que axustará o seu contido ao modelo normalizado recollido no anexo IV, de estar ao día no cumprimento destas obrigas.
Os citados anexos poderanse obter nas seguintes páxinas web:
http://medioambiente.xunta.es/formularios.jsp
http://a21.medioambiente.xunta.es/escolar/
Artigo 11º.-Prazo de presentación de solicitudes.
O prazo de presentación das solicitudes para ser beneficiario dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios comezará a computarse o día da entrada en vigor desta orde e rematará o 15 de xullo de 2010.
Artigo 12º.-Emenda da solicitude.
De conformidade co establecido no artigo 71 da Lei 30/1992, do 26 de novembro, cando a solicitude para ser beneficiario dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios non se axuste ao disposto nesta orde requirirase o interesado para que, no prazo de dez días, emende a súa solicitude, indicándolle que, de non facelo así, terase por desistido da súa solicitude.
Artigo 13º.-Criterios obxectivos de concesión dos premios.
1. A concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios farase tendo en conta os seguintes criterios:
a) Calidade das actuacións desenvolvidas en relación cos obxectivos e directrices da Axenda 21 Escolar de Galicia, cunha valoración de 0 a 40 puntos.
b) Nivel de participación do centro educativo durante o curso 2009/2010 nas actividades do programa Axenda 21 Escolar de Galicia, cunha valoración de 0 a 40 puntos.
c) Calidade dos materiais elaborados, cunha valoración de 0 a 20 puntos.
d) Con suxeición ao establecido no artigo 20.2º l) da Lei 9/2007, do 13 de xuño, de subvencións de Galicia avaliarase con 5 puntos o emprego da lingua galega nas actuacións e nos proxectos de implantación ou desenvolvemento da Axenda 21 Escolar de Galicia en centros educativos públicos.
2. Os premios concederanse aos centros educativos por orde de maior a menor puntuación ata esgotar os premios de cada categoría. En todo caso, para a concesión dos premios será necesario acadar:
-Un mínimo de 70 puntos para os premios de 1.200 euros.
-Un mínimo 50 puntos para os premios de 1.000 euros.
-E un mínimo de 30 puntos para os premios de 500 euros.
Artigo 14º.-Instrución e ordenación do procedemento.
1. O Servizo de Promoción e Participación para a Sostibilidade é o órgano competente para a instrución e a ordenación do procedemento de concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos, que se axustará, en todo caso, ao disposto nos capítulos II e III do título VI da Lei 30/1992, do 26 de novembro, de réxime xurídico das administracións públicas e do procedemento administrativo común.
2. Rematada a instrución do procedemento de concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos, a Dirección Xeral de Sostibilidade e Paisaxe elevará ao conselleiro de Medio Ambiente, Territorio e Infraestruturas a proposta de resolución deste procedemento xunto co informe emitido pola comisión de valoración.
3. Poderase prescindir, mediante resolución motivada, do trámite de audiencia aos interesados da proposta de resolución cando non se teñan en conta outros feitos, alegacións e documentación que a aducida polos interesados.
Artigo 15º.-Comisión de valoración.
1. As solicitudes presentadas para participar nesta convocatoria dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios serán valoradas por unha comisión con suxeición aos criterios sinalados no artigo 13º desta orde.
2. A comisión de valoración estará presidida polo titular da Dirección Xeral de Sostibilidade e Paisaxe da Consellería de Medio Ambiente, Territorio e Infraestruturas, ou persoa en quen delegue, e estará integrada polos seguintes vogais:
a) O xefe do Servizo de Promoción e Participación da Sostibilidade, da Dirección Xeral de Sostibilidade e Paisaxe.
b) O director do proxecto Climántica
c) O xefe de Servizo de Paisaxe
d) Unha persoa que represente a Dirección Xeral de Educación, Formación Profesional e Innovación Educativa da Consellería de Educación e Ordenación Universitaria.
O/a director/a xeral de Sostibilidade e Paisaxe designará, entre o seu persoal, o/a secretario/a da comisión de avaliación que asistirá ás súas reunións con voz pero sen voto.
3. A comisión de valoración concretará nun informe o resultado da avaliación efectuada, o cal será remitido á Dirección Xeral de Sostibilidade e Paisaxe.
Artigo 16º.-Resolución do procedemento.
1. A competencia para a concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios corresponde ao conselleiro de Medio Ambiente, Territorio e Infraestruturas, con suxeición ao establecido no artigo 7 da Lei 9/2007, do 13 de xuño, de subvencións de Galicia.
2. A resolución deste procedemento será, en todo caso, motivada con suxeición aos criterios sinalados no artigo 13º desta orde.
3. Toda alteración das condicións tidas en conta para a concesión dos premios a experiencias curriculares no proxecto Climántica durante o curso 2009-2010 poderá dar lugar á modificación da resolución de acordo co disposto no artigo 17.4º da Lei 9/2007, do 13 de xuño, de subvencións de Galicia.
4. A resolución do conselleiro de Medio Ambiente, Territorio e Infraestruturas pon fin á vía administrativa e fronte a ela poderase interpoñer recurso potestativo de reposición, no prazo dun mes, ante este mesmo órgano ou ben ser impugnada directamente ante a orde xurisdicional contencioso-administrativa, de acordo co sinalado nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 17º.-Prazo para a resolución do procedemento.
1. O prazo para a resolución dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios será de catro meses, contados desde o día seguinte ao de finalización do prazo de presentación das solicitudes, con suxeición en todo caso ao establecido no artigo 23.4º da Lei 9/2007, do 13 de xuño, de subvencións de Galicia.
2. Con suxeición ao establecido no artigo 25.3º da Lei 9/2007, do 13 de xuño, de subvencións de Galicia, o vencemento do prazo máximo sen que sexa notificada a resolución deste procedemento lexitima os interesados para entender desestimada por silencio administrativo a súa solicitude.
Artigo 18º.-Compatibilidade con outras subvencións.
Os premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios serán compatibles con outras subvencións ou axudas para a mesma finalidade, procedentes de calquera outra administración ou de entes públicos ou privados, con suxeición, en todo caso, ao establecido no artigo 17.3º da Lei 9/2007, do 13 de xuño, de subvencións de Galicia.
Artigo 19º.-Infraccións e sancións administrativas.
1. Constitúen infraccións administrativas no procedemento de concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios as sinaladas no título IV, da Lei 9/2007, do 13 de xuño, de subvencións de Galicia, as cales serán sancionadas de conformidade co disposto na devandita lei.
2. O órgano competente para impoñer sancións polas infraccións cometidas dentro do procedemento de concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios é o conselleiro de Medio Ambiente, Territorio e Infraestruturas.
Artigo 20º.-Pagamento dos premios.
O pagamento dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios, durante o curso 2009-2010, axustarase ao sinalado no artigo 60 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións, e farase efectivo mediante transferencia bancaria ao número de conta sinalado polo beneficiario na súa solicitude, de acordo co sinalado no artigo 9º desta orde.
Artigo 21º.-Reintegro de premios.
1. Procederá o reintegro total dos premios concedidos no suposto de que os centros educativos premiados incumprisen as condicións ou os méritos tidos en conta para a concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios.
2. O conselleiro de Medio Ambiente, Territorio e Infraestruturas é o órgano competente para resolver o procedemento de reintegro destes premios que se rexerá polas disposicións xerais sobre procedementos administrativos contidas no título VI da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo das especialidades recollidas no capítulo II, do título II, da Lei 9/2007, do 13 de xuño, de subvencións de Galicia.
Artigo 22º.-Rexistro Público de Subvencións.
1. A concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios, durante o curso 2009-2010, será obxecto de inscrición no rexistro público de subvencións dependente da Consellería de Facenda.
2. Os interesados terán, en calquera momento, o dereito de acceso, rectificación, cancelación e oposición dos seus datos que figuren no Rexistro Público de Subvencións, de conformidade co establecido na Lei orgánica 15/1999, do 13 de decembro, de protección de datos de carácter persoal.
3. A solicitude para ser beneficiario dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios levará implícita a autorización, no suposto de resultar premiado, para a inscrición no rexistro público de subvencións dos datos facilitados á Xunta de Galicia na súa solicitude. Non obstante, os solicitantes poderán denegar expresamente o seu consentimento á inscrición dos seus datos no rexistro público de subvencións cando concorran algunha das circunstancias previstas na letra d), do punto 2º, do artigo 15 da Lei orgánica 15/1999, do 13 de decembro, de protección de datos de carácter persoal.
Artigo 23º.-Publicidade.
1. De conformidade co disposto no artigo 15 da Lei 9/2007, do 13 de xuño, de subvencións de Galicia, a concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios, durante o curso 2009-2010, será obxecto de publicación no Diario Oficial de Galicia, con expresión da súa convocatoria, do programa e do crédito orzamentario ao que se imputan, dos beneficiarios así como do importe e finalidade destes premios.
2. Con suxeición ao establecido no apartado catro do artigo 13 da Lei 4/2006, do 30 de xuño, de transparencia e boas prácticas na Administración pública galega, publicarase na paxina web da Consellería de Medio Ambiente, Territorio e Infraestruturas o importe dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios concedidos, a relación dos premiados e a identificación da normativa reguladora.
3. A dirección dos centros educativos premiados arbitrarán as medidas necesarias para que a concesión do premio a procesos de implantación ou desenvolvemento da Axenda 21 Escolar de Galicia en centros educativos públicos non universitarios teña a máxima difusión posible e sexa coñecida por todos os sectores da comunidade educativa, comunicando a dita concesión ao consello escolar, ao claustro, a ANPA e, se é o caso, ás asociacións de alumnos.
Disposición adicional
Única.-Delégase expresamente no director xeral de Sostibilidade e Paisaxe o exercicio da competencia prevista no artigo 16º desta orde, para resolver a concesión dos premios a procesos de implantación ou desenvolvemento da Axenda 21 Escolar de Galicia en centros educativos públicos non universitarios, prevista no artigo 16º desta orde.
Disposicións derradeiras
Primeira.-Facúltase o director xeral de Sostibilidade e Paisaxe para que ditar as instrucións precisas para o desenvolvemento e execución desta orde.
Segunda.-Está orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de abril de 2010.
Agustín Hernández Fernández de Rojas
Conselleiro de Medio Ambiente, Territorio
e Infraestruturas
Ver referencia pdf "07300D004P009.PDF"
ANEXO II
Memoria do proceso de implantación ou desenvolvemento da A21EG. Curso 2009/2010
Índice
1. Avaliación dos obxectivos xerais propostos no proxecto.
Realizar unha avaliación da consecución dos obxectivos xerais propostos no proxecto que especifique: como se traballaron, os avances e problemas atopados e o grao de consecución.
1.1. Obxectivos de participación.
1.2. Obxectivos de organización do centro.
1.3. Obxectivos curriculares.
2. Actividades realizadas.
Facer unha relación das actividades realizadas. Cada unha das actividades realizadas contará cunha descrición detallada do seu desenvolvemento que incluirá: nome da actividade, eixe temático, ámbito onde se desenvolveu, profesorado e alumnado participantes, obxectivos específicos acadados, descrición, temporalización e indicadores de avaliación.
3. Materiais elaborados.
Xuntar aqueles materiais elaborados neste curso no marco do programa A21EG xustificando o interese didáctico e a aplicabilidade para o resto da comunidade educativa da Rede de centros A21EG, preferiblemente en formato electrónico.
4. Participación do centro nas actividades do Programa A21EG-Curso 2009/2010.
4.1. Asistencia á presentación do programa nos CFR.
4.2. Participación no curso de teleformación do profesorado.
4.3. Participación na actividade O alumnado é o protagonista.
4.5. Participación na xuntanza de profesorado.
É importante xustificar todos os aspectos indicados para poder ser valorados.
O que non estea convenientemente xustificado non poderá ser baremado.
Ver referencia pdf "07300D004P009.PDF"